open-index/open-wikipedia-markdown huggingface dataset:
Peter Tomka

JUDr. **Peter Tomka**, CSc. (* 1. jún 1956, Banská Bystrica) je významný slovenský medzinárodný právnik a diplomat. Od 6. februára 2012 do 6. februára 2015 bol predsedom Medzinárodného súdneho dvora.

## Životopis
Pochádza z Banskej Bystrice. V roku 1979 ukončil štúdium práva na Právnickej fakulte Karlovej univerzity v Prahe. V období 1979 - 1986 pôsobil na katedre medzinárodného práva tejto fakulty. V roku 1985 obhájil kandidátsku dizertáciu na tému Kodifikácia medzinárodného práva. V roku 1986 začal pracovať na česko-slovenskom federálnom ministerstve zahraničných vecí, na medzinárodnoprávnom odbore. 

### Organizácia Spojených národov
V období rokov 1991 až 1997 pôsobil najprv na česko-slovenskej a od roku 1993 na slovenskej misii pri Organizácii Spojených národov v New Yorku. V rokoch 1993 a 1994 bol zástupca stáleho predstaviteľa SR pri OSN a od roku 1994 v hodnosti veľvyslanec vedúci stálej misie SR pri OSN. V rokoch 1999 až 2003 bol stály predstaviteľ Slovenskej republiky pri OSN. V rámci Organizácie Spojených národov zastával aj ďalšie významné funkcie. Bol predseda právneho výboru 52. Valného zhromaždenia OSN. V rokoch 19992002 bol členom Komisie pre medzinárodné právo.

V spore Slovenska s Maďarskom pred Medzinárodným súdnym dvorom v Haagu vo veci Sústavy vodných diel Gabčíkovo-Nagymaros bol slovenským agentom a vedúcim slovenského právneho tímu. Osobne sa zaslúžil za úspech Slovenska v tomto spore.

### Medzinárodný súdny dvor
V roku 2002 bol Bezpečnostnou radou OSN a Valným zhromaždením OSN zvolený za sudcu Medzinárodného súdneho dvora na deväťročné funkčné obdobie (2003 - 2012). Od 6. februára 2009 je podpredsedom Medzinárodného súdneho dvora na trojročné funkčné obdobie. 6. februára 2012 bol zvolený za predsedu súdu, podpredsedom sa stal Mexičan Bernardo Sepúlveda-Amor.

12. novembra 2020 bol Tomka tretí krát zvolený za sudcu Medzinárodného súdneho dvora. V hlasovaní v Bezpečnostnej rade získal 13 z 15 hlasov, vo vlanom zhromaždení OSN získal 150 zo 193 hlasov. Jeho deväťročné funkčné odbobie začne 6. februára 2021.

V súčasnosti žije v Haagu. Je ženatý, má dve deti.

## Referencie

## Externé odkazy
* Tomkov profil na stránke Medzinárodného súdneho dvora 
* Oficiálna stránka Organizácie Spojených národov

Kategória:Osobnosti z Banskej Bystrice
Kategória:Absolventi Právnickej fakulty Karlovej univerzity
Kategória:Slovenskí právnici
Kategória:Slovenskí diplomati
Kategória:Slovenskí sudcovia
Kategória:Sudcovia Medzinárodného súdneho dvora
Kategória:Predsedovia Medzinárodného súdneho dvora
Kategória:Stáli predstavitelia Slovenskej republiky pri OSN v New Yorku
Wolfsthal

**Wolfsthal** (doslova "vlčia dolina, vlčindol"; ; ) je obec v Dolnom Rakúsku v okrese Bruck an der Leitha v bezprostrednej blízkosti Bratislavy. 

Žije tu  obyvateľov ().

Do roku 1996 tvorila s obcou Berg jednu obec Wolfsthal-Berg.

Vo Wolfsthale je konečná stanica miestnej železnice z Viedne, ktorá do roku 1945 viedla až do Bratislavy. Od 24. mája 2008 do 27. decembra 2019 sem premávala zo zastávky *Most SNP (Nový most)* autobusová linka  prevádzkovaná DPB. Náhrada za túto linku bola linka 105801, ktorú prevádzkovala spoločnosť Slovak Lines. Od 5. septembra bude linka  vrátená, avšak prevádzkovať ju bude Arriva Bratislava. Jazdia sem aj regionálne autobusy integrovaného dopravného systému VOR. V obci tiež zastavujú diaľkové autobusy Bratislava – Viedeň dopravcov Postbus a Slovak Lines.

V obci žilo v roku 2014 945 obyvateľov, z čoho približne 250 tvorili Slováci. Pre rastúcu slovenskú menšinu sa v miestnej škole začala nepovinne vyučovať slovenčina.

## Iné projekty

## Referencie

## Externé odkazy
* Oficiálna stránka


Kategória:Obce okresu Bruck an der Leitha
Pohyb

**Pohyb** môže byť:
*vo filozofii: rozlične definovaný pojem či kategória vo filozofii; v najširšom zmysle je to zmena, stávanie (sa), zahŕňa teda všetky zmeny a procesy vo vesmíre (v prírode, ľudskej spoločnosti aj psychike), v najužšom zmysle je to len mechanický pohyb, pozri pohyb (filozofia)
*vo fyzike: 
**v najširšom zmysle: zmena hmotného objektu (z vonkajších či vnútorných príčin) v čase, napr. mechanický pohyb, zmena tepelných, elektrických či magnetických vlastností, zmena skupenstva, zmena chemického zloženia, zmena biologických vlastností atď., pozri napr. pod pohyb (filozofia)
**v širokom zmysle: a) zmena stavu fyzikálnej sústavy v čase (z vonkajších či vnútorných príčin), b) pohyb , ktorý je predmetom skúmania fyziky, t. j. mechanický pohyb a  súvisiace zákony gravitácie, tepelný pohyb molekúl a iných mikročastíc v látke, elektromagnetické procesy v látke, vnútroatómové procesy a nimi podmienená stavba látok, pohyb a vzájomné premeny elementárnych častíc
**v užšom zmysle: mechanický pohyb
**fyzikálny pohyb
*v astronómii aj skrátene: pohyb kozmického telesa (pohyb nebeského telesa)
*v biológii: 
** aktívna či pasívna zmena miesta či polohy celého organizmu (vrátane jednobunkového organizmu) alebo len jeho časti, pozri pod pohyb živočíchov, pohyb rastlín, pohyb bunky
**v zoológii v užšom zmysle : aktívny pohyb celého živočíšneho organizmu z miesta na miesto, resp. schopnosť takéhoto pohybu, pozri pod pohyb živočíchov
**biologický pohyb
* v ekonómii výroby: najmenšia samostatná časť výrobného postupu, časť úkonu, synonymum: pracovný pohyb, pozri pohyb (výroba)
*v geometrii:
** zhodné zobrazenie (izometria)
** súhlasne zhodné zobrazenie (vlastný pohyb)
** skrátene: euklidovský pohyb
*v hudbe:
**postup tónov (buď ako jeden rad, t.j. melodický pohyb, alebo vo viacerých hlasoch súčasne, t.j. harmonický pohyb), pozri pohyb (postup tónov)
**rýchlosť, spôsob nasledovania tónov, tempo, pozri tempo (hudba)
*v demografii: pohyb obyvateľstva
*v bridži: pozri pohyby (bridž)
*prenesene:
**činnosť, chod (napríklad pohyb stroja)
**obeh, kolovanie (napríklad pohyb peňazí či nebeského telesa)
**ruch, šum
**(stála) zmena či súhrn zmien úrovne, počtu či podoby niečoho v čase (napríklad pohyb cien, pohyb obyvateľstva, pohyb tovaru na sklade), pozri pod zmena
**veľké hnutie alebo myšlienkový prúd (napríklad národný pohyb), pozri pod hnutie a myšlienkový prúd
**vnútorné pohnutie (napríklad pohyb duše)

## Poznámky


## Referencie

## Pozri aj
*sociálny pohyb
*chemický pohyb
Emek Jizreel

thumb|right|Pohľad z Megida do Jezraelského údolia (v pozadí hora Tábor)
**Emek Jizreel** (hebr. עמק יזרעאל , čiže „Jezraelské údolie“) alebo historicky **Jezraelská nížina/rovina** alebo v Biblii aj **Ezdralonská nížina/rovina**, dnes často skrátene *ha-Emek* („údolie“), je územie v severnom Izraeli medzi pohoriami Galiley a Samárie. V užšom zmysle je to reťazec údolí medzi mestami Jokneam, Nazaret a Dženin, v širšom zmysle reťazec údolí od Hajfského zálivu na juhovýchod až po Jordán pri meste Bet Šean.

## Iné projekty

Kategória:Geografia Izraela
PhpBB

**phpBB** je open source systém diskusného fóra napísaný v jazyku PHP. Je prispôsobiteľný pomocou štýlov a lokalizovaný do množstva jazykov. Na fungovanie vyžaduje HTTP server s podporou PHP a databázový systém.

## Verzie
### phpBB
Plne funkčná predbežná verzia systému phpBB bola k dispozícii od 1. júla 2000, hlavná verzia phpBB 1.0.0 bola k dispozícii od 9. decembra 2000.

Ukážka phpBB 1.4.0 verzii diskusného oficiálneho fóra : 
http://web.archive.org/web/20010603190515rn_1/phpbb.sourceforge.net/phpBB/

### phpBB2
Práca na verzii phpBB 2.0.x sa začala 17. februára 2001 bez použitia pôvodného kódu phpBB. Dňa 4. apríla 2002 bola uvedená kompletná verzia phpBB 2.0.0 s kódovým označením *Super Furry*.

### phpBB3
Prvá beta verzia phpBB3 vznikla v júni 2006 a RC verzia v máji 2007.
Gold verzia vyšla v decembri 2007

## Vlastnosti

* bezpečnosť systému je prioritou pri jeho budovaní
* podpora autorizácie, autentizácie (cookies a relácie), ukladanie hashovaných hesiel
* neobmedzený počet fór a kategórií
* privátne fóra, do ktorých majú prístup len určité skupiny užívateľov 
* široké vyhľadávacie možnosti

* písanie správ
** formátovanie správ umožňujúce nastavenie veľkosti a farby textu, citácie, zvýrazňovanie syntaxe zdrojového kódu a automatické prepisovanie URL
** podpora značiek HTML a BBCode
** obrázkové emotikony
* hlasovanie (ankety)
* emailová notifikácia

* používateľské skupiny a oprávnenia
* používateľské funkcie
** profil používateľa 
** zaznamenávanie počtu príspevkov a administrátorom možná zmena hodnotenia užívateľa 
** podpora súkromných správ podobná posielaniu emailov 
** podpora lokálneho alebo vzdialeného nahrávania obrázka užívateľa

* moderátorské funkcie - upravovanie, hromadné odomykanie/zamykanie, presúvanie a mazanie, rozdeľovanie, archivácia tém a príspevkov 

* administrátorské funkcie
** vytváranie fór a kategórií 
** zálohovanie a obnovovanie databázy
** aktivácia registrácie na základe kódu zaslaného na email/Administrátorom fóra/žiadny
** cenzúra slov, blokovanie prístupu, záznamy o prístupoch
** rozoslanie hromadných emailových správ

* štýly a prispôsobovanie
** používateľský štýl
** oddelenie kódu (PHP) od vzhľadu (štýl)
** množstvo modifikácií vzhľadov a kódu
** základný štýl je platný XHTML 1.0 alebo HTML 4.01

* podpora
* podpora vela rozširení, modifikácii pre fórum.
* lokalizácia do rôznych jazykov
* priateľská komunita

## Podpora databázových systémov
 
phpBB využíva jeden z niekoľkých typov databázových systémov:
* MySQL 3.2.x
* MySQL 4.x/5.x 
* PostgreSQL 7.x
* Microsoft SQL Server 7/2000
* Microsoft Access (pomocou ODBC)

## Externé odkazy
* www.phpbb.com - Oficiálna stránka projektu
* www.phpbb.com  - Oficiálny slovenský preklad na phpBB3
* www.phpbb.com - Oficiálny slovenský preklad na phpBB2
* www.phpbb.sk - Slovenská phpBB podpora vrátane prekladu do slovenčiny

Kategória:Slobodný softvér
Hentai

[náhľad|Hentai [manga na predaj v Japonsku]]
**Hentai** (; skrátene: **H Anime**, **H** [výslovnosť: etči/ečči]) je žáner anime alebo mangy s pornografickým obsahom, ktorý je teda určený len pre dospelé publikum. V Japonsku sa preto takéto anime označuje symbolom „R18“ (tzn. dostupné až od 18 rokov). Niektorí autori ho odlišujú od tzv. etči, teda anime a mangy, ktoré podáva sexuálne motívy v jemnejšej podobe, zatiaľ čo hentai prisudzujú explicitnejší a perverznejší charakter.

Hentai sa delí na viacero subžánrov, napr.:
* jaoi (, v anglickom prepise *yaoi*) – zobrazuje mužskú homosexuálnu (gejskú) súlož,
* juri (, v anglickom prepise *yuri*) – zobrazuje lesbickú súlož,
* *[[bakunjú]]* (, v anglickom prepise *bakunyū*) – zobrazuje ženy s veľkým poprsím,
* *čokjo* (anglický prepis *chokyo*) – zobrazuje sexuálne vzťahy založené na zneužívaní a dominancii,
* *[[lolicon]]* alebo *lolicom* (, z  podľa románu *[[Lolita (román)|Lolita]]*) – zobrazuje mladistvé dievčatá (resp. tak vyzerajúce ženy) v erotickom kontexte,
* *šotakon* alebo *šotacom* (, v anglickom prepise *shotacom*, z , podľa postavy Šótara Kanedu z anime *[[Gigantor]]*) – zobrazuje mladistvých chlapcov (resp. tak vyzerajúcich mužov) v erotickom kontexte.

Nakoľko v mnohých krajinách sa trestnoprávna definícia detskej pornografie vzťahuje aj na „virtuálne“ (nie skutočné, fiktívne, nakreslené alebo animované) osoby vyzerajúce ako dieťa, lolicon a šotacom bývajú často klasifikované ako detská pornografia a teda pokladané za maladaptívne a trestnoprávne postihnuteľné správanie.

## Poznámky


## Referencie

## Iné projekty


Kategória:Pornografia
Kategória:Japonské výrazy
Hainburg

**Hainburg** môže byť:
* mesto v Dolnom Rakúsku, pozri Hainburg an der Donau, 
* mesto v Hesensku, pozri Hainburg (Nemecko)
Zoznam rozhodcov Majstrovstiev sveta vo futbale 2006

## Rozhodcovia

## Asistenti rozhodcov a štvrtý a piaty rozhodca


Kategória:Majstrovstvá sveta vo futbale 2006
Variabilné časovanie ventilov

thumb|250px|right|Realizácia variabilného časovania ventilov v motore Honda K20 (systém i-VTEC)
**Variabilné časovanie ventilov**, alebo **[[rozvodový mechanizmus|rozvod]] s premenlivým časovaním** (v angličtine *Variable Valve Timing - VVT*) je konštrukčné riešenie ventilového rozvodu piestového spaľovacieho motora, ktoré umožňuje prispôsobiť okamih otvárania a zatvárania ventilov podľa potreby, nezávisle od polohy kľukového hriadeľa. 

Pri štandardnom rozvode je časovanie dané jeho geometriou a pohyb ventilov je pevne zviazaný s polohou kľukového hriadeľa.

Pri variabilnom časovaní sa prihliada na otáčky motora, zaťaženie, podmienky okolia a iné faktory. Technicky to znamená vniesť do konštrukcie rozvodu ďalší stupeň voľnosti, ktorý umožňuje dynamicky meniť parametre časovania podľa vhodného algoritmu.

## Konštrukčné riešenie
Konštrukčne možno variabilné časovanie ventilov dosiahnuť napríklad nasledovnými spôsobmi:
* mechanicky ovládaný vačkový hriadeľ,
* hydraulické presúvače vačkového hriadeľa,
* hydraulické ovládanie ventilov,
* elektromagneticky ovládané ventily. 

## História
Počiatky variabilného časovania ventilov spadajú do roku 1903, kedy bol v USA podaný patent na zlepšenie spaľovacieho motora variabilným mechanizmom. 

## Výhody
Variabilné časovanie ventilov sa používa hlavne pri zážihových motoroch. Ich zásadnou nevýhodou je regulácia škrtením, ktorá spôsobuje pokles účinnosti pri nízkych zaťaženiach. Variabilným časovaním je možné redukovať, alebo odstrániť škrtiacu klapku, čím sa zvýši hydraulická čistota sacieho potrubia a zvýši sa plniaca účinnosť najmä pri nízkych zaťaženiach. 

Ďalším faktorom u piestových spaľovacích motorov sú dynamické javy nestacionárneho prúdenia pri plnení a vyprázdňovaní valcov. Tieto javy sú závislé od otáčok motora, preto motor s pevným časovaním, pracuje efektívne len v úzkom rozpätí otáčok, kedy vlnové efekty podporujú plnenie alebo vyprázdňovanie valcov. V iných režimoch môžu vlnové efekty plnenie a vyprázdňovanie zhoršovať. Variabilné časovanie umožňuje prispôsobiť prácu ventilového rozvodu tak, aby využíval pozitívne vplyvy vlnových efektov v čo najširšom rozmedzí otáčok.
 
Výsledkom je dosiahnutie lepšej momentovej charakteristiky motora. Konkrétne použitie variabilného časovania ventilov môže priniesť:
* 10 - 30 % zníženie spotreby paliva, 
* 20 - 25 % zníženie produkcie emisií výfukových plynov (najmä nespálených uhľovodíkov)
* 10 - 15 % zvýšenie efektívneho výkonu a krútiaceho momentu.

## Zdroje
* Dickens J.N. : VVT variables. (in) Engine technology international, November 1997, UIP UK & International Press UK, 1997.
* Goldstein R.J. : Variables of electromagnetic valve actuator performance. (in) Engine technology international, November 1997, UIP UK & International Press UK, 1997.

Kategória:Konštrukcia piestových spaľovacích motorov
Kategória:Ekológia automobilov
Kategória:Regulácia piestových spaľovacích motorov
Juraj Sarvaš

**Juraj Sarvaš** (* 14. júl 1931, Radvaň – † 17. jún 2023, Bratislava) bol slovenský herec, scenárista a režisér.

## Životopis
Herectvo vyštudoval na VŠMU v Bratislave, absolvoval roku 1955. V roku 19551961 člen činohry DJGT vo Zvolene, od roku 1961 v Bratislave. Pedagóg Hudobnej fakulty VŠMU a dramatického odboru ĽŠU v Bratislave, od roku 1987 vedúci tajomník ZSDU.

Ochotníckej činnosti sa venoval už počas gymnaziálnych štúdií vo zväzáckom súbore, neskôr v Mestskom divadelnom združení v Banskej Bystrici, kde zaujal ako Ján v Kozom mlieku (1949), Vinco v Bukoch Podpolianskych (1950) a i. Hereckým naturelom, impozantným mužným zjavom a príjemne zafarbeným, melodickým hlasom bol výrazným predstaviteľom rozmanitých typov mladých mužov v súčasnom i klasickom repertoári zvolenskej činohry – Dr. Habura (*Pacient stotrinásť*, 1955); Braňo (*Nepokojná mladosť*, 1957); Rohoň (*Dobrodružstvo pri obžinkoch*, 1959); Eben (*Túžba pod brestami*, 1959) a i. Sklon k heroickému pátosu a expresívnemu hereckému prejavu zúročil v podaní viacerých shakespearovských postavách. V hrách modernej svetovej dramatiky stvárňoval charakterové typologické portréty, v ktorých využíval realistické i štylizáciou ozvláštnené výrazové prostriedky: Dunois (*Svätá Jana*, 1961); Phyleus (*Herkules a Augiášov chliev*, 1963); Jevtušenko (*Človek s puškou*, 1977); Hermann (*Bockerer*, 1986) a i.

Uplatnil sa v hrách svetovej klasiky, i v postavách súčasníkov v hrách slovenských dramatikov. Popri práci v divadle, filme, televízii a v rozhlase sa venuje umeleckému prednesu. Hral vo viacerých televíznych inscenáciách pre deti a mládež. Uplatnil sa aj v dabingu.

Pôsobil ako pedagóg na Akadémii umení v Banskej Bystrici.

## Ocenenie
* 1984 – Zaslúžilý umelec
* 1982 – Krištálová ruža

## Referencie

## Literatúra
* *[[Encyklopédia dramatických umení Slovenska]]*

## Iné projekty

## Externé odkazy
* 
* České filmové nebe 
* Poetické štúdio Juraja Sarvaša
* 

Kategória:Osobnosti z Radvane
Kategória:Slovenskí dabingoví herci
Kategória:Slovenskí filmoví herci
Kategória:Slovenskí rozhlasoví herci
Kategória:Slovenskí televízni herci
Kategória:Slovenskí scenáristi
Kategória:Slovenskí vysokoškolskí pedagógovia
Kategória:Absolventi Vysokej školy múzických umení
Kategória:Osobnosti z Banskej Bystrice
Kategória:Vyučujúci na Akadémii umení v Banskej Bystrici
Kategória:Laureáti Pribinovho kríža II. triedy
PSPad

**PSPad** je freewareový textový editor a editor zdrojových kódov pre platformu Microsoft Windows. Vyvinul ho český programátor Jan Fiala v roku 2001 a odvtedy je program nepretržite zdokonaľovaný a vylepšovaný podľa prianí používateľov. Vývojovým prostredím PSPadu je Delphi.

PSPad editor je navrhnutý ako univerzálny editor pre úpravu textov veľkého množstva programovacích jazykov. Podporuje napríklad PHP, Perl, HTML alebo Java. Umožňuje správu projektov a manipuláciu s viac súbormi naraz pomocou rozhrania MDI (Multiple document interface), rozšíreného o záložky. Súčasťou editoru je zvýrazňovanie syntaxe, ftp klient, prieskumník kódu a veľa ďalších funkcií.

## Verzie
Aktuálna verzia programu: 5.0.7 (775) - vydaná: 18.3.2023

Posledný zverejnený build:  5.5.1 (812)

## Externé odkazy
*domovská stránka PSPadu
*fórum používateľov PSPadu
*seriál o PSPadu na Interval.cz 

Kategória:Textové editory
Mŕtve duše

***Mŕtve duše*** je satirický román Nikolaja Vasilieviča Gogoľa z roku 1842.

Statkár "Čičikov" skupuje mŕtve duše ruských nevoľníkov, ktoré využíva popri podnikaní. Venuje sa finančným machináciam.

## Iné projekty

## Externé odkazy
*  

Kategória:Nikolaj Vasilievič Gogoľ
Kategória:Knihy z 1842
Kategória:Romány 19. storočia
Medzinárodný trestný súd

**Medzinárodný trestný súd (MTS)** (po anglicky *International Criminal Court* (ICC), po francúzsky *Cour pénale internationale* (CPI)) je prvý stály trestný tribunál príslušný na stíhanie genocídy, zločinov proti ľudskosti, vojnových zločinov a zločinov agresie. Bol vytvorený v roku 1998 tzv. Rímskym štatútom. Sídlo má v holandskom Haagu.

## Zmluvné strany
thumb|right|Mapka zmluvných strán Rímskeho štatútu Medzinárodného trestného súdu

K 1. júnu 2015 ratifikovalo alebo pristúpilo k Rímskemu štatútu MTS 123 štátov, vrátane väčšiny európskych štátov a štátov Latinskej Ameriky a skoro polovica afrických štátov. 

Až 31 štátov síce podpísalo štatút, ale svoj podpis doteraz nepotvrdilo ratifikáciou.

## Zloženie súdu
Súd sa skladá z predsedníctva, odboru pre odvolacie konanie, odboru pre súdne konanie a odboru pre prípravné konanie, úradu prokurátora a sekretariátu. Tvorí ho 18 sudcov, ktorých podobne ako prokurátora a jeho zástupcov volí Zhromaždenie štátov zmluvných strán Rímskeho štatútu na deväťročné funkčné obdobie. Za sudcu MTS môže byť zvolený kandidát, ktorý okrem všeobecných podmienok musí preukázať spôsobilosť v trestnom práve a procese a potrebné relevantné skúsenosti či už ako sudca, prokurátor, advokát alebo v inej podobnej funkcii v trestnom konaní, alebo musí preukázať spôsobilosť v relevantných oblastiach medzinárodného práva, ako je medzinárodné humanitárne právo a právo ľudských práv a rozsiahle skúsenosti v profesionálnej právnickej práci, ktorá je relevantná. 

### Súčasní sudcovia
thumb|right|Sídlo Medzinárodného trestného súdu v Haagu	
* Philippe KIRSCH, Kanada 
* Akua KUENYEHIA, Ghana
* René BLATTMANN, Bolívia
* Karl T. HUDSON-PHILLIPS, Trinidad a Tobago - rezignoval
* Claude JORDA, Francúzsko - rezignoval
* Georghios M. PIKIS, Cyprus
* Elizabeth ODIO Benito, Kostarika
* Navanethem PILLAY, JAR
* Sang-Hyun SONG, Kórejská republika
* Hans-Peter KAUL, Nemecko
* Mauro POLITI, Taliansko
* Maureen Harding CLARK, Írsko - rezignovala
* Erkki KOURULA, Fínsko
* Fatoumata Dembele DIARRA, Mali
* Anita UŠACKA, Lotyšsko
* Sir Adrian FULFORD, Spojené kráľovstvo
* Sylvia STEINER, Brazília
* Ekaterina TRENDAFILOVA, Bulharsko

## Externý odkaz
* Oficiálna stránka Medzinárodného trestného súdu
* Text Rímskeho štatútu v slovenčine na www.zbierka.sk

Kategória:Medzinárodné organizácie
Kategória:Medzinárodné právo
Kategória:Trestné právo
Kategória:Medzinárodné súdne inštitúcie
Kategória:Medzinárodné trestné právo
Július Filo st.

ThDr. **Július Filo st.** (* 17. december 1921, Svätý Ján – † 14. apríl 2004) bol slovenský evanjelický farár a biskup VDAV, teológ a filozof, pedagóg, novinár a spisovateľ.

## Život
Po absolvovaní evanjelickej bohosloveckej fakulty v Bratislave (1947) pôsobil v Košiciach 30 rokov ako farár a ako dlhoročný biskup Východného dištriktu Evanjelickej cirkvi a. v.

V roku 1994 sa angažoval pri vzniku Ekumenického spoločenstva cirkví a náboženských spoločností mesta. Od roku 2000 žil v obci Liptovský Ján. V roku 2003 mu bola udelená Cena mesta Košice za celoživotné dielo duchovnej obnovy cirkvi a národa. V roku 2003 bola inštalovaná pamätná tabuľa v evanjelickom chráme Božom na Mlynskej ulici v Košiciach. Po smrti mu v roku 2004 bola ako aktívnemu členovi Matice slovenskej a Spolku slovenských spisovateľov udelená in memoriam cena Štefana Moyzesa. Jeho synom je Július Filo ml., generálny biskup ECAV na Slovensku, teológ a publicista, autor diela *Horizonty obnovy cirkvi*.

## Dielo (výber)
* *Povrchná diagnóza*, rec. knihy J. Maritaina: Traja reformátori. In. Tvorba, 1947, s. 45 – 46.
* *Služba filozofie v evanjelickej teológii a cirkvi*. In: Teologický zborník. Mk, 1972.
* *Viera činná v láske*. In: Cirkevné listy, 1972, č. 5, s. 65 – 66.
* *Odcudzenie moderného človeka*. In: Služba cirkvi, 1982, s. 167 – 183.
* *Život po smrti*, 1992.
* *Ekumenický dialóg* (filozofická esej), 1997.
* *Náboženský a sociálny odkaz T. G. Masaryka*, 1999.
* *Slová večného života*, 2 diely (kázne).
* *Sme Božie deti* (biblické meditácie).
* *Cesta za Kristom* (učebnica).
* *Sloboda* (teologicko-filozofická esej).
* *Pohľady do neba* (zbierka pohrebných kázní).

## Literatúra
* LETZ, J.: *Július Filo, st.* In: *Slovenská kresťanská filozofia 20. storočia a jej perspektívy*, 2010, s. 281 - 282, 312 - 313.

Kategória:Slovenskí evanjelickí biskupi
Kategória:Slovenskí evanjelickí kňazi
Kategória:Osobnosti z Liptovského Jána
Barometer

**Barometer** môže byť:
*prístroj na meranie atmosférického tlaku, pozri barometer (fyzika)
*prístroj na odber vzorky vody a plavenín z rozličných hĺbok pod hladinou, pozri barometer (hydrológia)
*spôsob organizácie bridžového párového turnaja, pozri barometer (bridž)
*v prenesenom význame: 
**citlivý ukazovateľ zmien
**výskum verejnej mierky merajúci spokojnosť alebo nespokojnosť obyvateľstva s nejakou oblasťou spoločenského života

## Iné projekty
Barometer (fyzika)

[náhľad|Schéma ortuťového barometra <br>([nemčina|nem. *Unterdruck* – podtlak, *Quecksilber* – ortuť, *Luftdruck* – tlak vzduchu)]]

**Barometer** alebo **tlakomer** je prístroj na meranie atmosférického tlaku (tlaku vzduchu), používaný predovšetkým na určovanie počasia (pri vyššom tlaku býva obyčajne jasno, pri nízkom tlaku možno očakávať zmenu jasného počasia na daždivé). Ide o špeciálny druh tlakomeru.

## Typológia
Podľa konštrukcie a činnosti sa rozlišuje:
* kvapalinový barometer:
** vodný barometer – atmosférický tlak sa v tomto type barometra meria pomocou vodného stĺpca. Vodný stĺpec musí byť vysoký cca  a meranie týmto typom barometra je veľmi ovplyvnené teplotou.
** ortuťový barometer – sa skladá z trubice na jednom konci zatavenej, naplnené ortuťou (stačí výška ortuťového stĺpca cca ), na ktorú na druhom (otvorenom) konci pôsobí atmosférický tlak. Podľa výšky ortute pod zataveným koncom možno určiť veľkosť atmosférického tlaku (čím vyššie ortuť vystúpi, tým väčší je tlak). Ortuťový barometer vynašiel Evangelista Torricelli v roku 1643.
* aneroid (pružinový barometer, kovový barometer) – pracuje na základe merania deformácie plechovej škatuľky, ktorá má vnútri vákuum. Aneroid vynašiel v roku 1843 Lucien Vidia. Pôvodný názov *barometre anéroide* znamená „tlakomer bez kvapaliny“.
* hypsometer (termobarometer) – funguje na princípe závislosti bodu varu vody na vonkajšom atmosférickom tlaku.

Barometre sa druhotne používajú na fyzikálne merania výšky v geodézii alebo v letectve.

## Referencie

## Pozri aj
* aneroid
* barograf

## Iné projekty

Kategória:Meracie prístroje
Kategória:Meteorologické prístroje
Kategória:Tlak
Volgogradský traktorový závod

náhľad|Letecká fotografia traktorového závodu v roku 1941.
náhľad|Vchod do závodu z Dzeržinského námestia.
**Traktorový podnik VgTZ** (rus. Тракторная компания «ВгТЗ»), **Volgogradský traktorový závod** v minulosti **Stalingradský traktorový závod F. E. Dzeržinského** je priemyselný podnik sídliaci v ruskom meste Volgograd. V priebehu druhej svetovej vojny sa stal známy ako dôležité miesto výroby tankov a miesto ťažkých bojov počas bitky o Stalingrad, v kedy bol celkom zničený.

## Dejiny
Ako väčšina podobných traktorových závodov v krajine, vyrábal popri produkcii civilných traktorov aj tanky. Jeho stavba sa začala 12. júla 1926. Prvý traktor vzišiel z jeho linky 17. júna 1930 o 15:00. 

V roku 1933 sa v závode začala výroba tankov T-26. Traktorový závod v Stalingrade bol jedinou továrňou v ZSSR, kde sa mohli vyrábať tanky T-34 už pred začiatkom sovietsko-nemeckej vojny. Továreň nebola evakuovaná podobne ako iné priemyselné objekty v západnej časti ZSSR a ako jediná vyrábala tanky T-34 počas celého roku 1941. 8. februára 1942 bol továrni udelený Rad Práce červenej zástavy. Posledné vyrobené T-34 vyšli do bojov okamžite po tom, čo ich robotníci továrne zložili dohromady. Bolo to v dobe, keď sa už v meste intenzívne bojovalo. 14. októbra 1942 nacistické vojská ovládli takmer celý traktorový závod. V tej dobe z neho zostali už len rozvaliny a niekoľko vysokých komínov. Sovietski obrancovia sa držali iba v jeho severnej časti. V areáli prebehli jedny z najtvrdších bojov celej bitky o Stalingrad. 2. februára 1943 sa v traktorovom závode o 8:40 vzdali posledné zvyšky XI. zboru Wehrmachtu, tým sa skončila záverečná fáza likvidácie obkľúčenej 6. armády ako aj samotná bitka o Stalingrad.

Už 31. mája 1943 pracovníci z traktorového závodu na front dodali opravené tanky, ako takzvanú „*Odpoveď zo Stalingradu*“. 21. októbra 1949 začal závod znovu fungovať naplno. Od 25. novembra 1949 sa v ňom rozbehla výroba dieselových traktorov DT-54.

4. apríla 1960 vyšiel z výrobnej linky závodu miliónty traktor. Celkovo vyrobil závod po skončení vojny asi 2,5 milióna traktorov.

## Referencie

## Zdroj

Kategória:Podniky v Sovietskom zväze
Kategória:Podniky v Rusku
Kategória:Volgograd
Textový editor

thumb|Textový editor Emacs

**Textový editor** je softvér určený na vytváranie a úpravu textových dokumentov. Na rozdiel od textových procesorov, s ktorými sa často mylne zamieňajú, im chýba schopnosť meniť vzhľad dokumentu. Nie sú totiž orientované na DTP, ani ako WYSIWYG editory pre WWW, používajú sa ale napríklad ako súčasti vývojových prostredí programátorov.

Textové editory ponúkajú základné nástroje na úpravu textu, ako sú vyhľadávanie a nahrádzanie, práca s viacerými súbormi naraz alebo zvýrazňovanie syntaxe pre programovanie, a sú preto nevyhnutné pre vývojárov, administrátorov aj bežných používateľov pri rýchlej a efektívnej práci s textom.

Ako príklad aplikácie môžu slúžiť:
* Poznámkový blok
* PSPad
* TED Notepad
* Textpad
* Vim
* Emacs

## Iné projekty
Dušan Taragel

**Dušan Taragel** (* 29. september 1961, Bratislava, Slovensko) je slovenský prozaik, scenárista a publicista.

## Životopis

Študoval na strednom odbornom učilišti chemickom a na Filozofickej fakulte Univerzity Komenského v Bratislave. Pracoval ako strojník vo Vodárňach a kanalizáciách, ako hudobný redaktor Česko-slovenského rozhlasu, v súčasnosti pracuje v reklamnej agentúre a externe vyučuje na Fakulte multimediálnych komunikácií na Univerzite Tomáše Bati v Zlíne. Okrem toho tiež hral s Petrom Pišťankom v punko-jazzovej skupine Devínska Nová Vec.

## Tvorba

Svoje krátke prózy začal publikovať v rôznych periodikách (Slovenské pohľady, Kultúrny život, časopise Kankán, Rak, Domino Fórum, inZine) už v 80. rokoch. Vo svojej tvorbe paroduje využitie kritického i socialistického realizmu, inšpiruje sa tzv. brakovou literatúrou (erotická, špionážna) a presvedčivo vykresľuje absurdity sveta a túžby jednotlivcov. 

## Dielo

* 1994 – *Baščovanský a zať*, filmový scenár
* 1997 – *Rozprávky pre neposlušné deti a ich starostlivých rodičov*, knižka krátkych rozprávok pre deti (načítaná na CD a MC v roku 2000, preložená do 6 jazykov)
* 1999 – *Sekerou a nožom*, zbierka poviedok (spoluautor Peter Pišťanek)
* 2002 – *Roger Krowiak*, komiks (12 spoluautorov)
* 2005 – *Sex po slovensky*, zbierka poviedok

Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí prozaici
Kategória:Slovenskí scenáristi
Kategória:Devínska Nová Vec
Kategória:Osobnosti z Bratislavy
Hood (sopka)

Stratovulkán **Hood** sa nachádza na západnom pobreží USA v štáte Oregon, asi 80&nbsp;km juhovýchodne od mesta Portland. S výškou 3&nbsp;426&nbsp;m je zároveň najvyššia hora Oregonu. Pomenovaný je po britskom admirálovi Samuelovi Hoodovi, pôvodní obyvatelia Ameriky ho nazývajú **Wy'East**.

Vrchol sopky je tvorený niekoľkými andezitovými a dacitovými dómami a je pokrytý ľadom. Sopka mala počas posledných 15&nbsp;000&nbsp;rokov štyri obdobia veľkých erupcií. Posledná sa odohrala približne v rokoch 1790 až 1800. V 19. storočí bolo zaznamenaných ešte zopár menších erupcií.

Vďaka fumarolickej aktivite a výskytom menších zemetrasení je sopka stále považovaná za aktívnu, kvôli zaľadneniu je možným zdrojom lahárov. S výnimkou erupcie sopky Saint Helens v roku 1980 je Hood jediné miesto, kde došlo v Kaskádovom pohorí k úmrtiu následkom sopečnej činnosti. V roku 1934 sa horolezec zadusil pri prieskume jaskyne vytvorenej fumarolami v *Coalmanovom ľadovci*.

Hood je súčasťou rezervácie *[[Mount Hood National Forrest]]*, ktorá sa rozkladá na ploche 4&nbsp;900&nbsp;km2.

Hora má šesť lyžiarskych stredísk, Timberline je dokonca otvorené celoročne. Stanley Kubrick použil zábery hotela Overlook z tohto strediska v úvodných scénach filmu *The Shining*.

## Externé odkazy
* www.volcano.si.edu - stratovulkán Hood na Global Volcanism Program 

Kategória:Sopky Oregonu
Kategória:Stratovulkány
Kategória:Trojtisícovky v USA
Kategória:Najvyššie vrcholy štátov USA
Hood

**Hood** môže byť:
* osoba:
** Alexander Hood (1726-1814), britský admirál
** Arthur Hood (1824-1901), britský admirál 
** Glenda Evansová Hoodová, americká politička
** Horace Lambert Alexander Hood (1870-1916), britský admirál
** John Bell Hood (1831-1879), americký generál počas Vojny severu proti juhu
** Leroy Hood (* 1938), americký biológ
** Raymond Hood (1881-1934), americký architekt
** Red Hood, postava z DC Comics
** Robin Hood, zbojník z angl. stredovekých legiend
** Samuel Hood (vikomt) (1724-1816), britský admirál
** Samuel Hood (1762-1814), britský admirál
**The Hood, postava v seriáli Thunderbirds
** Thomas Hood (1799-1845), britský básnik a humorista
* vojnové lode Britského kráľovského námorníctva:
** HMS Hood (1859], radová loď
** HMS Hood (1891), bojová loď
** HMS Hood (51) (1918), bojový krížnik
* lokality
**v USA: 
*** lokalita Armády USA pri Killeene v Texase, pozri Fort Hood
*** spiaca sopka v Oregone, pozri Hood (sopka)
*** Hood County v Texase
*** Hood (rieka v Oregone)
** v Kanade
*** Hood (rieka v Nunavute)
*britská rocková skupina, pozri Hood (skupina)
*americký výrobca potravín, pozri Hood (podnik)
*v informatike: metóda navrhovania softvéru, pozri metóda HOOD
*román Emmy Donoghueovej z roku 1995, pozri Emma Donoghueová

## Pozri aj
*Hood River (county v Oregone; mesto v Oregone; indiánske nárečie)
*Hood Canal v USA
*Hood College, škola slobodných umení vo Fredericku v Marylande
Stolový lístok

**Stolový lístok** je tabuľka ležiaca na bridžovom stole v párovom alebo individuálnom turnaji, určujúca ktoré páry v ktorom kole sedia pri danom čísle stola a z ktorými rozdaniami hrajú.

## [[Pohyby (bridž)#Howell|Howell 3 stoly]]

V poslednom kole sú všetky tri stoly spriahnuté.

## Howell 4 stoly

## Howell 5 stolov

## Howell 6 stolov

## Howell 7 stolov

## Howell 8 stolov

## 3/4 Howell 9 stolov

## Mitchell 5 stolov
Ak sa hrá klasický Mitchell, zvyknú byť páry na NS aj na EW očíslované rovnakými číslami, zodpovedajúcimi číslu stola, na ktorom hrali v prvom kole, niekedy je pár na EW očíslovaný číslo stola+100.

Kategória:Bridž
IDE

**IDE** môže byť:
* Integrated Development Environment – integrované vývojové prostredie (spojenie editora, prekladača, ladiacich prostriedkov a podporných utilít) pre programovacie jazyky
* Integrated Drive Electronics (Integrated Disc Electronics, pôvodne: Integrated Device Electronics označenie IDE alebo EIDE) – štandardné komunikačné rozhranie (interface) pre pripojenie starších pevných diskov a optických mechaník v počítačoch – pozri ATA
* Integrated Desktop Environment
* Investigational Device Exemption, regulačný status americkej agentúry FDA, umožňujúci použitie neschváleného lekárskeho prístroja na ľuďoch
* International Divecompressors Engineering, nemecký výrobca potápacích kompresorov a podobne
* fr. Injection Directe Essence, marketingové označenie firmy Renault pre Ottove motory s priamym vstrekovaním
* fr. Infirmier diplômé d'État ("štátny diplomovaný ošetrovateľ), zdravotnícky titul

**Ide** môže byť:
* sídlo v Anglicku, pozri Ide (Devon)
* krycie meno KGB pre Samuela Krafsura
* synonymum pre krétsku nymfu Idaia (=Ídaia, Ida, Ide)
* stredisko kultu Veľkej matky bohov Kybely v severnej Malej Ázii, pozri Ide (Malá Ázia)
* Judži Ide, japonský vodič formuly 1
Safari

**Safari** môže byť:
*pešia alebo jazdecká, hlavne poľovnícka, výprava s nosičmi v Afrike, trvajúca niekoľko dní, pozri safari (výprava)
*synonymum pre safaripark
*divadlo v zoologickej záhrade
*typ tkaniny pieskovej farby alebo oblečenie z takejto tkaniny, pozri safari (textil)
*historicky: vojenský tábor
*v informatike: 
**webový prehliadač, pozri Safari (webový prehliadač)
**skratka od *Système Automatisé pour les Fichiers Administratifs et le Répertoire des Individus* – v roku 1974 navrhovaná vládna databáza osobných dát vo Francúzsku, ktorej oznámenie vyvolalo búrlivý odpor verejnosti a viedlo k založeniu Národného výboru pre informatiku a slobody, pozri SAFARI
*belgická komiksová séria, pozri Safari (komiksová séria)
*francúzsky komiksový časopis, pozri Safari (komiksový časopis)
*automobil:
**model Land Rovera s pohonom všetkých štyroch kolies, pozri Safari (Land Rover)
**typ SUV, pozri Tata Safari
**typ automobilu od Pontiaca, pozri Safari (Pontiac)
*slovenský televízny seriál z roku 1986, pozri Safari (seriál)

## Pozri aj
*African Lion Safari (najväčší safaripark)
*Orange Safari (alkoholický kokteil)
*Ski-Doo Safari (snežný skúter firmy Bombardier)
*Safari Bookshelf (online služby firmy O'Reilly Media)
Kilauea

**Kilauea** je aktívna sopka nachádzajúca sa na Havajských ostrovoch. Je jedným z piatich štítových vulkánov tvoriacich ostrov Havaj, ako najmladší z nich. Kilauea je v súčasnosti jeden z najaktívnejších vulkánov na svete, taktiež jeden z najnavštevovanejších.

V havajských legendách je označovaná za sídlo bohyne ohňa Pele. Boli po nej dokonca pomenované aj niektoré lávové formy: **slzy Pele** (utuhnuté lávové kvapky v tvare slzy) a **vlasy Pele** (dlhé krehké vlákna lávy vulkanického skla).
thumb|left|150px|Slzy Pele.

Prvé doložené erupcie pochádzajú z roku 1750, ale sopka eruptuje už dávnejšie (záznamy polynézskych legiend). Od roku 1983 sopka pravidelne eruptuje bazaltové lávy z vrcholovej kaldery, ktorá sa vytvorila približne pred 1500 rokmi, prípadne z riftovej zóny, pretínajúcej kalderu v smere východ - juhozápad, ktorá ju až k moru. Touto erupciou boli vytvorené lávové prúdy, ktoré pokryli oblasť stovky km2 a zmenili pobrežnú líniu. Erupcie sú veľmi pokojné, až na rok 1990, keď lávový prúd zničil mestá Kalpana a Kaimu, ako aj veľkú časť štátnej cesty 130. Sopka je relatívne mladá, 90% povrchu je tvorených horninami mladšími ako 1000 rokov a 70% horninami mladšími ako 600 rokov.

V roku 2018 sopka chrlila lávu 3 mesiace. Prietok presiahol /s a láva pokryla plochu .

## Referencie

## Iné projekty
.

## Externé odkazy
* www.volcano.si.edu - štítová sopka Kilauea na Global Volcanism Program 

Kategória:Sopky Havaja
Kategória:Štítové vulkány
Kategória:Aktívne sopky
Kategória:Tisícovky v USA
Kategória:Havaj (ostrov)
Maurus

**Maurus** môže byť:
*mužské krstné meno, latinská forma gréckeho mena „Μαύρος“ (čiže "poškvrnený")
*konkrétna osoba:
** Svätý Maurus (cca 500 – cca 584)
** blahoslavený Maurus Magnentius Rabanus (Hrabanus) (cca 776 (784?) – 856)
** blahoslavený Maurus (Nitra) (Maur, Mór) (cca 1000 – cca 1070)
** Sylvester Maurus
** Terentianus Maurus, rímsky gramatik
** Maurus Servius Honoratius, rímsky gramatik
** Maurus Friesenegger, bavorský opát
Kilimandžáro

**Kilimandžáro** je ľadom pokrytý horský masív, tvorený troma stratovulkánmi – **Kibo** (5&nbsp;895&nbsp;m), **Mawenzi** (5&nbsp;149&nbsp;m) a **Shira** (3&nbsp;962&nbsp;m), nachádzajúci sa na území Tanzánie a čiastočne Kene. Masajský názov hory je *Oldoinyo Oibor* – *biela hora*, svahilský *Kilima Njaro* – *svietiaca hora*.

Aj keď je sopka považovaná za neaktívnu, z krátera Kibo unikajú sopečné plyny a vedci zistili, že v roku 2003 sa magma nachádzala len 400 m pod kráterom. Preto existujú obavy, že môže nastať kolaps, podobný výbuchu Saint Helens v roku 1980.

Posledná veľká erupcia bola datovaná pred 360 000 rokmi, zatiaľ čo posledná aktivita bola zaznamenaná len pred 200 rokmi. Kilimandžáro má 2,2 štvorcových kilometrov (0,85 štvorcových míľ) ľadovcového ľadu a rýchlo ho stráca v dôsledku klimatických zmien. Ľadovce sa od roku 1912 zmenšili o 82 % a od roku 1989 klesli o 33 %. Do 20 rokov môže byť bez ľadu, čo dramaticky ovplyvní miestnu pitnú vodu a zavlažovanie plodín.

## Turizmus
Vrchol Uhuru je pomerne ľahko dostupný, zvládnu ju osoby v dobrej zdravotnej kondícii bez väčších horolezeckých skúseností, aj keď je potrebná aklimatizácia. Samotný výstup trvá približne 4 až 5 dní a pozdĺž výstupnej trasy je aj možnosť oddychu v *„reštauračných zariadeniach“*. Na vrchol Kilimandžára každoročne vystúpi približne 40 % z 15&nbsp;000&nbsp;turistov.

Kilimandžáro je najvyššie miesto na Zemi, kde je dostupný GSM signál.

Lezenie na trase Lemosho počas 8 dní sa považuje za najlepšiu voľbu pre začiatočníkov, pričom miera úspešnosti je takmer 95%.

## Galéria


Súbor:Kilimanjaro Uhuru Peak Sign.jpg|Informačná tabuľa na vrchole
Súbor:Kilimanjaro Mawenzi.jpg|Mawenzi – jeden zo štítov masívu
Súbor:Kilimanjaro satellit.jpg|Satelitná fotografia



## Referencie

## Iné projekty
.

## Externé odkazy
* www.volcano.si.edu  - masív Kilimandžáro na Global Volcanism Program 

Kategória:Vrchy v Tanzánii
Kategória:Sopky Tanzánie
Kategória:Stratovulkány
Kategória:Koruna Zeme
Kategória:Najvyššie vrchy štátov
Kategória:Päťtisícovky v Tanzánii
Igor Mišina

Mgr. **Igor Mišina** (* 29. apríl 1951 Liptovský Mikuláš) je emeritný biskup Východného dištriktu Evanjelickej cirkvi augsburského vyznania na Slovensku. Svoju funkciu zastával od 21. októbra 2000. Po uplynutí prvého funkčného obdobia bol v júni 2006 do funkcie zvolený opätovne, no v novembri 2006 zo zdravotných dôvodov abdikoval.

Štúdium teológie absolovoval na Slovenskej evanjelickej bohosloveckej fakulte v Bratislave, v roku 1974 bol ordinovaný za evanjelického kňaza. Pôsobil v Ladzanoch, Koceľovciach a napokon od roku 1984 v Rankovciach. Stal sa známy vďaka svojej neúnavnej práci s mládežou, ako aj s rómskymi obyvateľmi. Pred zvolením za biskupa bol tiež seniorom Košického seniorátu. Po skončení svojho biskupského pôsobenia v roku 2006 pôsobil do roku 2016 ako námestný farár v Háji. V súčasnosti je na dôchodku.
 

Kategória:Narodenia v 1951
Kategória:Slovenskí evanjelickí biskupi
Kategória:Slovenskí evanjelickí kňazi
Kategória:Osobnosti z Liptovského Mikuláša
Krafla

Vulkanický komplex **Krafla** s  širokou kalderou sa nachádza na severe Islandu. Kaldera bola vytvorená asi pred 100&nbsp;000&nbsp;rokmi, čo je doložené aj formáciami ryolitových tuffov z tohto obdobia. V nedávnej minulosti eruptovala v rokoch 1724 až 1729 a naposledy v rokoch 1975-84. Kalderu pretína zlomový systém v smere sever-juh, ktorý je príčinou všetkých sopečných aktívít v regióne.
[thumb|left|250px|Krafla - [Sopečný kráter|kráter Víti.]]

## Iné projekty

## Externé odkazy
* www.volcano.si.edu  - kaldera Krafla na Global Volcanism Program (anglicky)

Kategória:Sopky Islandu
Kategória:Kaldery
Kategória:Aktívne sopky
Koenigsegg

[right|thumb|[Koenigsegg CCR]]
[right|thumb|[Koenigsegg CCX]]
**Koenigsegg Automotive AB** je švédska automobilka vyrábajúca superšportové automobily, ktorá pôvodne sídlila v meste Olofström, odkiaľ sa neskôr presťahovala do Margretetorp, blízko Ängelholmu. Spoločnosť založil v roku 1994 Christian von Koenigsegg s cieľom vyrábať superautá. Auto malo byť dvojsedadlové s motorom uprostred a s pevnou strechou avšak s použitím technológií z Formuly 1. Pôvodným zámerom bolo použiť motor inej automobilky, ale nakoniec padlo rozhodnutie vyrábať vlastný.

Christian von Koenigsegg dostal nápad vyrobiť vlastné auto už v mladosti po tom, ako videl film *[[Grand Prix (film)|Grand Prix]]*.

Prototyp Koenigsegg CC bol predstavený v roku 1997 po náročnom testovaní na cestách a v aerodynamickom tuneli. Produkčný prototyp bol predstavený verejnosti a novinárom v roku 2000 na Parížskom autosalóne. Prvý zákazník prevzal červený Koenigsegg CC 8S v roku 2002 na Ženevskom autosalóne, pričom v tomto roku Koenigsegg vyrobil ďalšie štyri autá. V Ázii bol Koenigsegg predstavený na autosalóne v Soule. V roku 2004 bol v Ženeve predstavený nový, výkonnejší Koenigsegg CCR. 28. februára 2005, o 12:08 miestneho času v meste Nardo v Taliansku vytvoril CCR nový svetový rekord v maximálnej rýchlosti sériovo vyrábaného auta rýchlosťou 387,87 km/h, týmto prekonal rekord dovtedy neporaziteľného McLarenu F1. Tento rekord vydržal do roku 2005, keď ho prekonal Bugatti Veyron rýchlosťou 407,5 km/h.
CCR a CC8S sú unikátne hlavne v tom, že umožňujú majiteľovi meniť nastavenie auta podľa vlastných potrieb, takže ho je možné ideálne prispôsobiť na jazdu po bežných cestách alebo na okruhoch. V roku 2008 nemecký motoristický magazín Sport auto usporiadal test 0-300-0 km/h pre produkčné automobily, v ktorom model CCX vyhral s časom 29,2 sekundy. 

22. februára 2003 úplne vyhorela jedna z tovární. Oheň sa podarilo uhasiť až s pomocou štyridsiatich hasičov, obyvateľov Margretetorpu a okoloidúcich. Podarilo sa zachrániť autá, motory, náhradné diely a iné príslušenstvo. Vyšetrovaním sa zistilo, že oheň vznikol skratom v umývačke riadu vo firemnej kuchyni a rozšíril sa vďaka streche, ktorá bola vyplnená senom. Ešte v ten deň sa všetok materiál a autá presunuli do neďalekej bývalej základne Švédskeho vojenského letectva blízko mesta Ängelholm. Po pár dňoch sa rozhodlo, že tam zostanú, kým sa nepodarí obnoviť výrobu.

Súčasný znak značky Koenigsegg je poctou švédskej letke, ktorá sídlila práve na tejto základni.

## Zoznam modelov
* CC
* CC8S 
* CCR 
* CCX 
* CCGT 
* CCXR
* Trevita 3 vyrobené modely.
* Agera
* Agera R
* Agera S 
* Agera One:1
* Agera RS (2015): V novembri 2017 stanovila rekord pre najrýchlejšie sériové auto. (457 km/h)
* Regera 
*Gemera 
* Jesko
## Iné projekty

## Referencie

## Externé odkazy
* Official Koenigsegg Website 
* Koenigsegg CC 
* Koenigsegg CCR 
* Koenigsegg CCX
Majstrovstvá sveta vo futbale 2006 – Skupina A

Zápasy **Skupiny A [[Majstrovstvá sveta vo futbale 2006|Majstrovstiev sveta vo futbale 2006]]** sa dohrali 20. júna. O postupujúcich z tejto skupiny bolo rozhodnuté už po druhom kole zápasov. V poslednom zápase medzi Nemeckom a Ekvádorom (3-1) sa rozhodlo, že z prvého miesta do osemfinále postúpilo Nemecko. Poľsko a Kostarika, podobne ako v roku 2002, do vyraďovacích bojov nepostúpili. 

## Nemecko vs Kostarika

* Rozhodca: Horacio Elizondo (Argentína)
* Asistenti rozhodcu: 
:Dario Garcia (Argentína)
:Rodolfo Otero (Argentína)
* Štvrtý rozhodca: Carlos Chandia (Čile)
* Piaty rozhodca: Cristian Julio (Čile)

## Poľsko vs Ekvádor

* Rozhodca: Toru Kamikawa (Japonsko)
* Asistenti rozhodcu: 
:Yoshikazu Hiroshima (Japonsko)
:Dae Young Kim (Južná Kórea)
* Štvrtý rozhodca: Ľuboš Micheľ (Slovensko)
* Piaty rozhodca: Roman Slyško (Slovensko)

## Poľsko vs Nemecko

 
* Rozhodca: Luis Medina Cantalejo (Španielsko)
* Asistenti rozhodcu: 
:Victoriano Giraldez Carrasco (Španielsko)
:Pedro Medina Hernandez (Španielsko)
* Štvrtý rozhodca: Khalil Al Ghamdi (Saudská Arábia)
* Piaty rozhodca: Fathi Arabati (Jordánsko)

## Ekvádor vs Kostarika

* Rozhodca: Coffi Codjia (Benin)
* Asistenti rozhodcu:
:Celestin Ntagungira (Rwanda)
:Aboudou Aderodjou (Benin)
* Štvrtý rozhodca: Mohamed Guezzaz (Maroko)
* Piaty rozhodca: Brahim Djezzar (Alžírsko)

## Ekvádor vs Nemecko

* Rozhodca: Valentin Ivanov (Rusko)
* Asistenti rozhodcu: 
:Nikolaj Golubov (Rusko)
:Jevgenij Volnin (Rusko)
* Štvrtý rozhodca: Kevin Stott (USA)
* Piaty rozhodca: Chris Strickland (USA)

## Kostarika vs Poľsko

 
* Rozhodca: Shamsul Maidin (Singapur)
* Asistenti rozhodcu: 
:Prachya Permpanich (Thajsko)
:Eisa Ghuloum (Spojené arabské emiráty)
* Štvrtý rozhodca: Jerome Damon (Južná Afrika)
* Piaty rozhodca: Justice Yeboah (Ghana)

Skupina A
Občianske právo

**Občianske právo hmotné** (alebo len **občianske právo**) je všeobecným právnym odvetvím súkromného práva. Upravuje právo vo vzťahu k občanovi (osobné a osobnostné práva), najmä rodinné právo, vlastnícke právo, dedičské právo a záväzkové právo. Vzťahy v občianskom práve sú výsledkom slobodnej vôle.

## Delenie podľa slovenského práva
*Všeobecná časť
*Osobitná časť
**rodinné práva
**vecné práva
**dedičské práva
**záväzkové práva
**práva duševného vlastníctva

Delenie občianskeho práva, podľa slovenskej právnej vedy, nie je zhodné s delením občianskeho zákonníka, ktorého organizácia je ešte stále ovplyvnená socialistickou nekoncepčnosťou. Takúto systematiku by ale mal priniesť aj nový občiansky zákonník (až na oblasť práv duševného vlastníctva, ktorá sa ponechá na osobitnú úpravu), pri ktorom sa nedávno začal už 3. pokus na jeho prijatie v ére samostatnosti.

## Delenie podľa rímskeho práva
* právo osôb (personae)
** osobné právo
** rodinné právo
* právo vecí (res)
** vecné práva 
** záväzkové právo
** dedičné právo
* procesné občianske právo (actiones)

## Zdroje
* LAZAR, J. a kol. 2010. "Občianske právo hmotné I". Bratislava: IURA EDITION, s. r. o., 2010, 686 s. ISBN 978-80-8078-346-4.
* LAZAR, J. a kol. 2010. "Občianske právo hmotné II". Bratislava: IURA EDITION, s. r. o., 2010, 354 s.
* REBRO, K. – BLAHO, P. 2008. "Rímske právo". Bratislava / Trnava: IURA EDITION, s. r. o., 2008, 497 s. ISBN 80-89047-53-X.
* JANČO, M. a kol. 2010. "Introduction to Slovak Civil Law". Plzeň: Aleš Čeněk, s. r. o., 2010, 1. vydanie, 140 s. ISBN 978-80-7380-281-3.
* HAUSMANINGER, H. – BLAHO, P. 2008. "Praktické prípady z rímskeho práva". Bratislava: IURA EDITION, s. r. o., 2008, 278 s. ISBN 978-80-8078-239-9.
* JURČOVÁ, M. – NOVOTNÁ, M. 2009. "Pracovné listy a prípadové štúdie z občianskeho práva hmotného". Plzeň: Aleš Čeněk, s. r. o., 2009, 197 s. ISBN 978-80-7380-215-8.
* GAISBACHER, Jozef. 2003. "Základy pozemkového práva: Komentár a vykonávacie predpisy". Šamorín: Heuréka, 2003, 503s. ISBN 80-89122-06-X.